নোয়াখালী জিলা স্কুল
নোয়াখালী জিলা স্কুল বাংলাদেশের নোয়াখালী জেলার মাইজদী কোর্ট শহরে অবস্থিত একটি শিক্ষাপ্রতিষ্ঠান। জন্মলগ্ন থেকেই এটি সরকারি স্কুল। তখন এটি গঠনে আয়ারল্যান্ডের ইংরেজ কর্মকর্তা মি.জোনসের ভূমিকা সবচেয়ে বেশি ছিল। ইংরেজ সরকার ভারতীয় উপমহাদেশে ১৩টি জেলায় ১টি করে জিলা স্কুল গঠন করে। আর বিভাগীয় পর্যায়ে যেসব স্কুল প্রতিষ্ঠিত হয়েছে, সেগুলো কলেজিয়েট নামে পরিচিত হয়েছে। অতঃপর পাকিস্তান আমলে আরো ২টি জিলা স্কুল প্রতিষ্ঠিত হয়েছে। তন্মধ্যে ব্রিটিশ আমলে প্রতিষ্ঠিত বাংলাদেশের একটি জিলা স্কুল নোয়াখালী জিলা স্কুল।